Jabarkan Teleologi dari Marxisme–Leninisme dalam bahasa melayu

Pandangan dunia Marxis–Leninis bersifat ateis di mana segala aktiviti manusia terhasil daripada kerelaan manusia dan bukannya tertakluk kepada kuasa ghaib (dewa-dewi mahupun hantu dan iblis) dalam hal-ehwal awam dan peribadi masyarakat manusia.Kundan, Kumar (2003). Ideology and Political System. Discovery Publishing House. p. 90. Rukun-rukun dasar ateisme Kesatuan Soviet didatangkan daripada prinsip-prinsip Georg Wilhelm Friedrich Hegel (1770–1831) dan Ludwig Feuerbach (1804–1872) di samping gagasan-gagasan Karl Marx (1818–1883) dan Vladimir Lenin (1870–1924).

Sebagai asas kepada Marxisme–Leninisme, falsafah materialisme (bahawa alam fizikal wujud secara bebas daripada kesedaran manusia) diterapkan sebagai materialisme dialektik (satu falsafah sains dan alam) untuk mengkaji hubungan sosio-ekonomi di kalangan orang dan benda-benda sebagai anggota-anggota dunia lahiriah yang dinamik yang berbeza daripada dunia metafizik yang niskala.Jordan, Z. A. (1967). The Evolution of Dialectical Materialism. Ahli astrofizik Soviet, Vitaly Ginzburg berhujah bahawa "komunis Bolshevik bukan sekadar ateis (dari segi ideologi), bahkan mengikut istilah Lenin juga merupakan ateis yang militan" dalam mengeluarkan agama dari arus perdana masyarakat, pendidikan dan pemerintahan.